open-index/open-wikipedia-markdown huggingface dataset:
আনজুমান ট্রাস্ট

**আন্‌জুমান-এ রহমানিয়া আহমদিয়া সুন্নিয়া ট্রাস্ট** (**আনজুমান ট্রাস্ট** নামে পরিচিত) বাংলাদেশের একটি ধর্মীয় সংগঠন।

## ইতিহাস

আনজুমান-এ-শুরা-এ-রহমানিয়া মুসলিম মাজহাব ও মিল্লাতের কর্মকাণ্ড পরিচালনার জন্য রেঙ্গুনে (বার্মা) ১৯২৫ সালের ১৫ ফেব্রুয়ারি প্রতিষ্ঠিত হয়েছিল, পরবর্তীকালে এটি ১৯৩৭ সালের ২৯ শে আগস্ট পাকিস্তানের হরিপুরের দারুল উলূম ইসলামিয়া রহমানিয়া মাদ্রাসার পরিচালনা ও তদারকির জন্য চট্টগ্রামে সৈয়দ আহমদ শাহ সিরিকোটি 'র উপস্থিতিতে রেঙ্গুন থেকে ফিরে আসা শিয়ারা পুনর্গঠন করেন।

১৯৫৪ সালের ২২ শে জানুয়ারী এটির সংস্কার করা হয় এবং চট্টগ্রাম ও দেশের অন্যান্য স্থানে নতুন ধর্মীয় শিক্ষা প্রতিষ্ঠান / মাদ্রাসা প্রতিষ্ঠার জন্য আনজুমান-ই আহমদিয়া সুন্নিয়া নামকরণ করা হয়, চট্টগ্রামের ৩৯, আন্দরকিল্লায় এটার অফিস ছিল।

এরপরে ১৯৫৬ সালের ১৮ ই মার্চ আনজুমান-ই-আহমদিয়া সুন্নিয়াকে **আনজুমান-ই-রহমানিয়া আহমদিয়া সুন্নিয়া** হিসেবে অরাজনৈতিক, ধর্মীয় ও জনহিতকর সংগঠন হিসাবে পুনর্গঠন করা হয়। আনজুমান-ই-রহমানিয়া আহমদিয়া সুন্নিয়া ট্রাষ্টটি যথাযথভাবে ১৮৬০ সালের সমিতি আইন XXI এর অধীনে নিবন্ধিত ছিল, ১৯৫৮-৫৯ এর যার নিবন্ধকরণ নং 1237 E.P./82।

### নামকরণ
আনজুমান মানে সমাজ (সোসাইটি), রহমানিয়া হযরত আবদুর রহমান চৌহরভি এর নাম থেকে নেওয়া হয়েছিল, আহমদিয়া হযরত সৈয়দ আহমদ শাহ এর নাম থেকে নেওয়া হয়েছিল, আর সুন্নিয়াকে সুন্নিয়াতের একাত্মতার জন্য নেওয়া হয়েছিল এবং ট্রাস্ট কল্যাণের প্রতীক।

### সহযোগী সংগঠন
**[[গাউসিয়া কমিটি বাংলাদেশ]]** নামে আনজুমান ট্রাস্টের একটি সহযোগী সংগঠন রয়েছে।

## কার্যালয়
এই সংগঠনটির রেজিস্ট্রার্ড অফিস চট্টগ্রামের পশ্চিম ষোলশহরের জামেয়া আহমদিয়া সুন্নিয়া ভবনে এবং চট্টগ্রামের দেওয়ান বাজারে ৩২১, দিদার মার্কেটে প্রধান কার্যালয় অবস্থিত।
## কার্যক্রম
আনজুমান ট্রাস্টের অধীনে প্রায় শতাধিক ইসলামি শিক্ষা প্রতিষ্ঠান পরিচালিত হয়। এছাড়াও বিভিন্ন জনহিতকর কার্যক্রমে এই সংগঠন জড়িত।

### প্রতিষ্ঠান
আনজুমান ট্রাস্ট পরিচালিত মাদ্রাসার আংশিক তালিকা:

এছাড়াও বিভিন্ন খানকা পরিচালিত হয়।

এই সংগঠনের ব্যবস্থাপনায় ইসলামের নবী মুহাম্মাদ (সাল্লাল্লাহু আলাইহি ওয়াসাল্লাম)'র শুভাগমনকে উপলক্ষ করে প্রতিবছর ঢাকায় ৯ রবিউল আউয়াল ও চট্টগ্রামে ১২ রবিউল আউয়াল বাংলাদেশের সর্ববৃহৎ জুলুস (শোভাযাত্রা) অনুষ্ঠিত হয়। এতে লক্ষ লক্ষ মানুষের সমাগম ঘটে।

### প্রকাশনা
আনজুমান ট্রাস্ট কর্তৃক বেশ কিছু ইসলামি গ্রন্থ প্রকাশিত হয়েছে। তার আংশিক তালিকা:
* মাসিক তরজুমান
* মাজুমুআহ-এ-সালাওয়াতে রাসুল (সাল্লাল্লাহু আলাইহি ওয়াসাল্লাম)
* আওরাদে রহমানিয়া কাদেরিয়া
* গাউসিয়া তারবিয়াতি নেসাব
* দাওয়াত
* হাযির নাযির
* রিসালা-ই-নুর

### গবেষণা কেন্দ্র
আনজুমান ট্রাস্টের একটি নিজস্ব গবেষণা কেন্দ্র রয়েছে যার নাম **আনজুমান রিসার্চ সেন্টার**। এটি ২০১৫ সালে প্রতিষ্ঠিত হয়। যার উদ্দেশ্য ইসলামি বিষয় নিয়ে গবেষণা করা।

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:১৯২৫-এ প্রতিষ্ঠিত
বিষয়শ্রেণী:বাংলাদেশ ভিত্তিক সংগঠন
বিষয়শ্রেণী:চট্টগ্রাম ভিত্তিক সংগঠন
হাতরস জেলা

**হাতরস জেলা** ভারতের উত্তর প্রদেশ রাজ্যর অন্যতম একটি জেলা। হাতরস শহরটিতে জেলা সদর অবস্থিত। হাতরস জেলাটি আলিগড় বিভাগের অন্তর্গত।

## ইতিহাস
উত্তরপ্রদেশের আলিগড়, মথুরার, এবং আগ্রা জেলার অংশবিশেষ একত্রিত করে ৩ মে ১৯৯৭ সালে হাতরস জেলা প্রতিষ্ঠিত হয়। এর পরেই হাতরস জেলা নামকরণ করা হয়।

## প্রশাসনিক বিভাগ
হাতরস জেলা চারটি তহশিল নিয়ে গঠিত, যথা: হাতরস, সদাবাদ, সিকান্দ্র রাও এবং সাসনি; যা আরও সাত ব্লকে বিভক্ত: সাসনি, মুরসান, সদাবাদ, সাহপাউ, হাসানপুর বারু, সিকান্দ্র রাও এবং হাসাইয়ান।

এই জেলায় তিনটি বিধানসভা কেন্দ্র রয়েছে: হাতরস, সদাবাদ এবং সিকান্দ্র রাও । এগুলি সবই হাতরস লোকসভা কেন্দ্রের অংশ।

## জনসংখ্যার উপাত্ত
 ভারতের জনগণনা ২০১১ অনুসারে হাতরস জেলার মোট জনসংখ্যা ১,৫৬৪,৭০৮ জন, যা গ্যাবোনের মোট জনসংখ্যার সমান। এটি ভারতের ৬৪০টি জেলার মধ্যে ৩১৯তম জনবহুল জেলা। হাতরস জেলার মোট আয়তন ১৮৪০ বর্গকিলোমিটার বা ৭১০ বর্গ মাইল এবং এ জেলার জনসংখ্যার ঘনত্ব প্রতি বর্গকিলোমিটারে ৮৫০ জন বা প্রতি বর্গ মাইলে ২,২০০ জন লোক বসবাস করে। ২০০১ থেকে ২০১১ এর দশকে এই জেলার জনসংখ্যা বৃদ্ধির হার ছিল ১৭.১২%। হাতরস জেলার লিঙ্গ অনুপাত প্রতি ১০০০ পুরুষের বিপরীতে ৮৭১ জন মহিলা রয়েছে এবং এর সাক্ষরতার হার ৬০.২%। এই জেলায় হিন্দুধর্ম (৮৯.৩০%) এবং ইসলাম (১০.১৯%) প্রধান ধর্ম হিসেবে অনুসরণ করা হয়।

ভারতের ২০১১ সালের জনগণনার সময়ে হাতরস জেলার জনসংখ্যার ৯৮.৭২% হিন্দি এবং ১.২৪% উর্দু ভাষাকে তাদের প্রথম ভাষা বলে উল্লেখ্য করেছিল।

## যোগাযোগ
হাতরস জেলা ভারতের অন্যান্য বড় শহরগুলোর সাথে রেল ও বাসের মাধ্যমে সংযুক্ত। এ জেলায় চারটি রেলওয়ে স্টেশন রয়েছে, যথা: হাতরস জংশন রেলওয়ে স্টেশন, হাতরস রোড রেলওয়ে স্টেশন, হাতরস সিটি রেলওয়ে স্টেশন এবং হাতরস কিলা রেল স্টেশন।

## আরও দেখুন

*

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:হাতরস জেলা
হস্তীবিদ্যার্ণব

**হস্তীবিদ্যার্ণব**, সুকুমার বরকাইথের রচনা করা একটি হাতিবিষয়ক পুথি। এর মূল সংস্কৃত গজেন্দ্র চিন্তামণি। আহোম স্বর্গদেউ শিব সিংহ (১৭১৩-১৭৪৫) এবং বড়রাজা ফুলেশ্বরী কুঁবরীর রাজ অনুগ্রহে হস্তীবিদ্যার্ণব রচনা করা হয়েছিল। এখানে হাতির ব্যবস্থাপনা, রক্ষণাবেক্ষণ এবং চিকিৎসার বিষয়ে বিস্তৃত সচিত্র বর্ণনা আছে। এর চিত্রসমূহের জন্য হস্তীবিদ্যার্ণব বিশেষভাবে পরিচিত।

হস্তীবিদ্যার্ণব গভীরভাবে অধ্যয়ন, পর্যবেক্ষণ এবং পারম্পরিকসমূহের সহায়তায় রচনা করা হয়েছিল। হাতি রাজার জন্য অত্যন্ত গুরুত্বপূর্ণ জীব ছিল। যুদ্ধ-বিগ্রহ বাদেও ক্ষমতার প্রতীক হিসাবে হাতির মহত্ব ছিল। পশু চিকিৎসাবিষয়ক এটি অমূল্য গ্রন্থ।

১৭৩৪ সালে সুকুমার বরকাইথের অনুবাদ করা ‘হস্তীবিদ্যার্ণব-সারসংগ্রহ’ পুথিটি পরে প্রায় অবিকৃতরূপে পাওয়া গেছে। তাতে থাকা ব্যাখ্যামূলক চিত্রসমূহ অতি যত্নসহকারে অঙ্কন করা হয়েছিল। এই বই অসম প্রকাশন পরিষদ একইরূপে প্রকাশ করেছে।

## বিষয়বস্তু
আহোম স্বর্গদেউ শিব সিংহ এবং রাণী ফুলেশ্বরী কুঁবরীর অনুরোধে সুকুমার বরকাইথ হস্তীবিদ্যার্ণব রচনা করেছিল। রাজ-অনুগ্রহে রচনা করার জন্য এর বিষয়বস্তু মূলতঃ রাজ্যের স্থিতির দৃষ্টিভঙ্গিতে লেখা হয়েছিল। রাজ্যের জন্য কোন হাতি উপযুক্ত, কেমনভাবে হাতিকে সম্ভ্রান্ত লোকের জন্য এবং যুদ্ধ বিগ্রহের জন্য প্রশিক্ষিত করা যায় ইত্যাদি এর মূল বিষয়। এর সঙ্গে হাতির সাথে ব্যবহৃত রশি, হাতিতে উঠতে নির্দেশনা, অঙ্কুশের বিষয়ে, হাতির রক্ষণাবেক্ষণ, চিকিৎসা এবং ব্যবস্থাপনার বিষয়ে এখানে চর্চা করা হয়েছে। 
 
হস্তীবিদ্যার্ণবে হাতির বিভিন্ন চরিত্রসমূহের বিষয়ে প্রণালীবদ্ধভাবে আলোচনা করা হয়েছে। রাজার জন্য হাতির বিষয়ে জ্ঞান থাকা অনিবার্য ছিল। কেবল জ্ঞানী রাজা হাতির বিশেষ জাত চিনতে পারে বলে এখানে উল্লেখ করা হয়েছে।

হস্তীবিদ্যার্ণবকে অন্যতম পুরানো অসমীয়া বিজ্ঞানবিষয়ক গ্রন্থ হিসাবেও অভিহিত করা হয়।

## শিল্পীগণ
হস্তীবিদ্যার্ণবের অলংকরণের জন্য রাজা রাজস্থান থেকে দুজন চিত্রশিল্পী যথাক্রমে *দিলবর* এবং *দোছাই*কে এনেছিলেন। তাঁরা খুব সম্ভবত আসামের প্রাকৃতিক পরিবেশের দৃশ্যর সাথে পরিচিত ছিলেন না। ছবিসমূহের জন্য বিখ্যাত হলেও এখানে আসামের দৃশ্যসমূহ উচ্চ পর্যায়ের নয়। মোগল শৈলীর সাথে স্থানীয় অসমীয়া শৈলীর চিত্রের এখানে সংমিশ্রণ দেখা যায়। অগরু গাছ থেকে তৈয়ার করা সাঁচিপাতায় হস্তীবিদ্যার্ণব লেখা হয়েছিল। হস্তীবিদ্যার্ণবকে আসামের অন্যতম বেশি অলংকৃত গ্রন্থ হিসাবে বিবেচনা করা হয়।

## বর্তমান অবস্থান
বর্তমান হস্তীবিদ্যার্ণব পাণ্ডুলিপি আসামের গুয়াহাটিতে অবস্থিত ইতিহাস এবং পুরাতত্ত্ব সঞ্চালকালয়ে সংরক্ষিত অবস্থায় আছে। ১৯শ শতকের আরম্ভে রচনা করা মাজুলীর আউনীআটি সত্রের *হাতি-পুথি* এবং *হস্তীবিদ্যার্ণব* আলাদা আলাদা গ্রন্থ।

## তথ্যসূত্র

বিষয়শ্রেণী:অসমীয়া ভাষার বই
বিষয়শ্রেণী:অসমীয়া সাহিত্য
বিষয়শ্রেণী:আসামের সংস্কৃতি
বিষয়শ্রেণী:ভারতীয় পাণ্ডুলিপি
সহারনপুর জেলা

**সহারনপুর জেলা** হল ভারতের উত্তর প্রদেশ রাজ্যের, উত্তরতম জেলা। হরিয়ানা, হিমাচল প্রদেশ এবং উত্তরাখণ্ড এই তিনটি রাজ্যের সীমান্তে অবস্থিত, এবং শিবালিক পাহাড়ের পাদদেশে, এটি দোয়াব অঞ্চলের উত্তর অংশে অবস্থিত। এটি মূলত একটি কৃষিক্ষেত্র।

জেলা সদর শহর হল সহারনপুর শহর এবং এটি সহারনপুর বিভাগের অন্তর্গত। অন্যান্য প্রধান শহরগুলি হল বেহাত, দেওবন্দ, গাঙ্গো এবং রামপুর মণিহরন।

## ইতিহাস

### মধ্যযুগীয় সময়কাল
শামসুদ্দীন ইলতুৎমিশের রাজত্বকালে (১২১১–৩৬), অঞ্চলটি দিল্লির সুলতানি সাম্রাজ্যের একটি অংশে পরিণত হয়েছিল। তখন বেশিরভাগ অঞ্চল বন এবং জলাভূমিতে আবৃত ছিল, যার মধ্য দিয়ে পাওনধোই, ধামোলা এবং গন্ডা নালা নদী প্রবাহিত হত। জলবায়ু আর্দ্র ছিল এবং প্রায়ই ম্যালেরিয়া দেখা দিত। দিল্লির সুলতান মুহাম্মদ বিন তুঘলক (১৩২৫-১৩৫১), ১৩৪০ সালে শিবালিক রাজাদের বিদ্রোহ দমন করতে উত্তরের *দোয়াব* অঞ্চলে একটি অভিযান চালিয়েছিলেন, স্থানীয় ঐতিহ্য অনুসারে, তিনি পাওনধোই নদীর তীরে একজন সুফি সাধুর উপস্থিতি সম্পর্কে জানতে পেরেছিলেন। সাধুকে দেখার পরে, তিনি আদেশ দিয়েছিলেন যে তার পর থেকে ওই অঞ্চলটি সুফি সাধু *শাহ হারুন চিশতী* এর নামে *শাহ-হারুনপুর* নামে পরিচিত হবে। এই সাধকের সাধারণ তবে সু-সংরক্ষিত সমাধিটি সহারনপুর শহরের প্রাচীনতম অংশে মালি গেট/বাজার দিনানাথ এবং হালওয়াই হাট্টার মধ্যে অবস্থিত। ১৪শ শতকের শেষে, সুলতানি শক্তি হ্রাস পেয়েছিল এবং মধ্য এশিয়ার সম্রাট তৈমুর (১৩৩৬-১৪০৫) এই অঞ্চল আক্রমণ করেছিলেন। ১৩৯৯ সালে দিল্লি দখল করার জন্য তৈমুর সহারনপুর অঞ্চল দিয়ে যাত্রা করেছিলেন এবং এই অঞ্চলের মানুষ তাঁর সেনাবাহিনীকে লড়াই করে পরাস্ত করতে পারেনি। দুর্বল সুলতানি সাম্রাজ্যকে পরবর্তীকালে মধ্য এশীয় মুঘল রাজা বাবর (১৪৩৮-১৫৩১) পরাস্ত করেন।

### মুঘল আমল
ষোড়শ শতাব্দীতে, ফারগানা উপত্যকা (এখন উজবেকিস্তান) থেকে তৈমুর এবং চেঙ্গিস খানের তিমুরিদ বংশধর বাবর, খাইবার পাস দিয়ে ঢুকে আক্রমণ করেছিলেন এবং মুঘল সাম্রাজ্য প্রতিষ্ঠা করেছিলেন। তাঁর সাম্রাজ্য আধুনিক কালের আফগানিস্তান, পাকিস্তান এবং বাংলাদেশ সহ ভারতে বিস্তৃত ছিল। মুঘলদের উদ্ভব মধ্য এশীয়ার পারস্যীয় তুর্কী (উল্লেখযোগ্য মঙ্গোল মিশ্রণ সহ) থেকে।

মুঘল আমলে, আকবরের (১৫৪২-১৬০৫) সময়, সহারনপুর দিল্লি প্রদেশের অধীনে প্রশাসনিক দপ্তরে পরিণত হয়। আকবর, সহারনপুরের * [[জগির]] * মুঘলের কোষাধ্যক্ষ সামন্ত সাহ রণবীর সিংকে দান করেছিলেন। তিনি ছিলেন একজন হিন্দু রোহিলা, যিনি সেনাবাহিনীর সেনানিবাসের জায়গায় বর্তমান শহরের ভিত্তি স্থাপন করেছিলেন। তখনকার দিনে নিকটতম বসতিগুলি ছিল শেখরপুরা এবং মালিপুরে। সহারনপুর ছিল একটি প্রাচীরযুক্ত শহর, যার চারটি দ্বার ছিল: সরাই দ্বার, মালি দ্বার, বুড়িয়া দ্বার এবং লক্ষী দ্বার। শহরটি নকসা বাজার, শাহ বেহলোল, রানী বাজার এবং লক্ষী দ্বার নামে আশেপাশে বিভক্ত ছিল। সাহ রণবীর সিংহের পুরানো দুর্গের ধ্বংসাবশেষ এখনও সহারনপুরের চৌধুরিয়ান অঞ্চলে দেখা যায়, সুপরিচিত 'বড়া-ইমাম-বাড়া' থেকে খুব দূরে নয়। তিনি মহল্লা/টোলি চৌধুরিয়ানে একটি বৃহ্ৎ জৈন মন্দিরও নির্মাণ করেছিলেন, এটি এখন 'দিগম্বর-জৈন পুঞ্চায়তি মন্দির' নামে পরিচিত।

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:ভারতের সংখ্যালঘু ঘনীভূত জেলা
বিষয়শ্রেণী:সাহারানপুর জেলা
জনার্দন নবলে

**জনার্দন জ্ঞানোবা নবলে** (; ; জন্ম: ৭ ডিসেম্বর, ১৯০২ - মৃত্যু: ৭ সেপ্টেম্বর, ১৯৭৯) তৎকালীন ব্রিটিশ ভারতের মহারাষ্ট্রের ফুলগাঁও এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে সংক্ষিপ্ত সময়ের জন্যে ভারত দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মধ্য ভারত, গোয়ালিয়র, হিন্দু, হোলকার ও রাজপুতানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **জনার্দন নবলে**।

## প্রথম-শ্রেণীর ক্রিকেট
১৯১৮-১৯ মৌসুম থেকে ১৯৪৩-৪৪ মৌসুম পর্যন্ত জনার্দন নবলে’র প্রথম-শ্রেণীর খেলোয়াড়ী জীবন চলমান ছিল। ১৬ বছর বয়সে হিন্দু দলের পক্ষে প্রথম খেলতে নামেন। একাধারে ১৬ বছর হিন্দু দলে খেলেন। অনেক বছর বোম্বে চতুর্দলীয় ও বোম্বে পঞ্চদলীয় প্রতিযোগিতায় হিন্দু দলের পক্ষে উইকেট-রক্ষক হিসেবে খেলতেন।

১৯২৬-২৭ মৌসুমে আর্থার জিলিগানের নেতৃত্বাধীন এমসিসি দলের বিপক্ষে খেলেন। এর নয় বছর পর জ্যাক রাইডারের নেতৃত্বাধীন অস্ট্রেলিয়ার বিপক্ষে অনানুষ্ঠানিক খেলায় মুখোমুখি হন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জনার্দন নবলে। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ ডিসেম্বর, ১৯৩৩ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

১৯৩২ সালে ভারত দলের সাথে ইংল্যান্ড গমন করেন। জনার্দন নবলে ভারতের ঐতিহাসিক উদ্বোধনী টেস্টের প্রথম ইনিংসে প্রথম বলের মোকাবেলা করেছিলেন। লর্ডসে সিরিজের একমাত্র টেস্টের উভয় ইনিংসেই ব্যাটিং উদ্বোধন করেছিলেন তিনি। এছাড়াও উইকেট রক্ষণের দায়িত্বে নিয়োজিত ছিলেন তিনি।

ইংল্যান্ড সফরে অনবদ্য ক্রীড়াশৈলী প্রদর্শন করেছিলেন তিনি। ঐ সফরে তিনি একচল্লিশটি ডিসমিসালের সাথে স্বীয় নামকে জড়িয়ে রেখেছেন। তন্মধ্যে লর্ডসে টেস্টে ডগলাস জারদিনের ক্যাচ গ্লাভসবন্দী করেছিলেন তিনি। উভয়ক্ষেত্রেই বিল বোস তার বিপক্ষে বোলিংয়ের সাথে যুক্ত ছিলেন।

## অবসর
এরপর ১৯৩৩-৩৪ মৌসুমে বোম্বেতে অপর টেস্টটি খেলেন। এ সময়ে তার বয়স ছিল ৩১। নতুনদের অগ্রাধিকার দেয়ায় তাকে দল থেকে বাদ দেয়া হয়।

ক্রিকেট খেলা থেকে অবসর গ্রহণের পর চিনিকলে নিরাপত্তা রক্ষী হিসেবে কাজ করতেন। এ সময়ে তিনি পুনের দুই কক্ষবিশিষ্ট ফ্ল্যাটে বসবাস করতেন। পুনের ভবে স্কুলের সাবেক ছাত্র ছিলেন। ৭ সেপ্টেম্বর, ১৯৭৯ তারিখে ৭৬ বছর বয়সে পুনা এলাকায় জনার্দন নবলে’র দেহাবসান ঘটে।

## মূল্যায়ন
ভারতীয় ক্রিকেটের ইতিহাসের শুরুরদিকের টেস্ট ক্রিকেটার ছিলেন। ভারতের প্রথম টেস্ট উইকেট-রক্ষকের মর্যাদাপ্রাপ্ত হয়েছেন জনার্দন নবলে। ছোটখাটো গড়নের অধিকারী ছিলেন তিনি। উইজডেনের ভাষ্যমতে তিনি অত্যন্ত উঁচুমানের উইকেট-রক্ষক ছিলেন। অত্যন্ত ক্ষিপ্রতার সাথে বলকে গ্লাভসবন্দী করতে নিজেকে যথাসম্ভব মেলে ধরতেন।

পরিচ্ছন্ন ক্রিকেট ও ক্ষীপ্রগতিময়তার কারণে নেভিল কারদাসের উচ্ছ্বসিত প্রশংসা কুড়ান। ক্রিস্টোফার মার্টিন-জেনকিন্সের ‘হুজ হু অব টেস্ট ক্রিকেটার্সে’ উল্লেখ রয়েছে যে, জ্যাক হবস জনার্দন নবলেকে জর্জ ডাকওয়ার্থ ও বার্ট ওল্ডফিল্ডের সমকাতারে ফেলেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯০২-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:গোয়ালিয়রের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মধ্য ভারতের ক্রিকেটার
বিষয়শ্রেণী:মহারাষ্ট্র থেকে আগত ক্রিকেটার
বিষয়শ্রেণী:হিন্দুর ক্রিকেটার
বিষয়শ্রেণী:হোলকারের ক্রিকেটার
বিষয়শ্রেণী:উইকেট-রক্ষক
মোরাদাবাদ জেলা

**মোরাদাবাদ জেলা**  ভারতের উত্তরপ্রদেশ রাজ্যের একটি জেলা। জেলা সদর হল মোরাদাবাদ। মোরাদাবাদ জেলা মোরাদাবাদ বিভাগের একটি অংশ। ২০১১ সালের জনগণনা অনুযায়ী, এটি এলাহাবাদের পরে উত্তরপ্রদেশের দ্বিতীয় জনবহুল জেলা (৭১ জেলার মধ্যে)।

মোরাদাবাদ জেলাটি ২৮°২১´ থেকে ২৮°১৬´ উত্তর অক্ষাংশ এবং ৭৮°৪০´ থেকে ৭৯° পূর্ব দ্রাঘিমাংশের মধ্যে অবস্থিত।

## বিখ্যাত মানুষ
এখানে জন্ম নেওয়া বিখ্যাত ব্যক্তিদের মধ্যে আছেন - জিগর মুরাদাবাদি, পিযুষ চাওলা, পন্টি চাড্ডা, রবার্ট ভদ্র, সুফি অম্বা প্রসাদ, অরুণ লাল প্রমূখ।

## জনসংখ্যার উপাত্ত
 ২০১১ আদমশুমারি অনুসারে মোরাদাবাদ জেলার জনসংখ্যা জনসংখ্যা ৪,৭৭৩,১৩৮ জন, সিঙ্গাপুর দেশের বা মার্কিন যুক্তরাষ্ট্রের অ্যালাবামার জনসংখ্যার প্রায় সমান। জনসংখ্যারভিত্তিতে এটি ভারতে ২৬তম স্থানে (মোট ৬৪০ এর মধ্যে) আছে। জেলার জনসংখ্যার ঘনত্ব । এই জেলার জনসংখ্যা বৃদ্ধির হার ২০০১ - ২০১১-এর দশকে ২৫.২৫% ছিল।	
২০১১ সালে মোরাদাবাদ জেলার দুটি উপ জেলা নিয়ে সম্ভল জেলা নামে একটি নতুন জেলা গঠিত হয়। মোরাদাবাদ জেলার বাকী অংশের জনসংখ্যা হল ৩,১২৬,৫০৭ জন। মোরাদাবাদে প্রতি এক হাজার পুরুষের জন্য ৯০৩ জন মহিলা (যৌন অনুপাত) রয়েছে, এবং এখানে সাক্ষরতার হার এর ৫৮.৬৭%।

### ভাষা
২০১১ সালের আদমশুমারি অনুযায়ী, জেলার জনসংখ্যার ৮২.৪৮% তাদের প্রথম ভাষা হিসাবে হিন্দি এবং ১৭.৩১% উর্দু ব্যবহার করে।

### ধর্ম

মোরাদাবাদে হিন্দু ও মুসলমানদের মধ্যে ১৯৮০ সালে দাঙ্গা বেধেছিল।

## প্রশাসনিক বিভাগ
মোরাদবাদ জেলায় দুটি বিভাগ রয়েছে: মোরাদাবাদ মহকুমা এবং সম্ভল মহকুমা। মোরাদবাদ জেলায় ছয়টি তহশিল এবং আটটি ব্লক রয়েছে।
মোরাদাবাদ মহকুমায় তিনটি তহশিল রয়েছে: বিলারী তহশিল, কন্ঠ তহশিল, ঠাকুরদ্বার তহশিল; এবং এখানে পাঁচটি ব্লক রয়েছে: কুন্ডারকি, চাজলেট, ভগৎপুর, দিলারি এবং মুন্ডাপাণ্ডে। সম্ভল মহকুমায় তিনটি তহসিল রয়েছে: সম্ভল তহশিল এবং চান্দৌসী তহশিল এবং গুনৌর তহসিল; এবং তিনটি ব্লক রয়েছে: বাহজোই, পানওয়াসা এবং আসমোলি। নির্বাচনের উদ্দেশ্যে মোরাদবাদ জেলা ছয়টি বিধানসভা নির্বাচনী এলাকায় বিভক্ত। সেগুলি হল - কণ্ঠ, ঠাকুরদ্বার,মোরাদাবাদ পল্লী মোরাদাবাদ নগর, কুন্ডারকি, বিলারী।

## শহর ও গ্রাম
মোরাদাবাদ শহরটি একটি পৌর কর্পোরেশন হিসাবে শাসিত। এছাড়াও এখানে চারটি পৌরসভা রয়েছে। সেগুলি হল বাহজোই, বিলারী, চন্দৌসী, এবং ঠাকুরদ্বার। এখানে ছয়টি নগর পঞ্চায়েত রয়েছে। সেগুলি হল ভোজপুর ধরমপুর, কণ্ঠ, কুন্ডারকি, নারৌলি রুস্তমনগর সাহসপুর, উমরি কালান এবং শেরুয়া ধর্মপুর।

জেলায় ৯৬০টি গ্রাম পঞ্চায়েত রয়েছে।

## আরও দেখুন
*ভিকানপুর, মোরাদাবাদ

## বহিঃসংযোগ
* 

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:মোরাদাবাদ জেলা
স্নেগিদিয়ে

***স্নেগিদিয়ে*** () হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি নারীকেন্দ্রিক এবং নারীবন্ধুদের নিয়ে ছিলো; অভিনয় করেছিলে জ্যোতিকা, শ্রাবণী মুখার্জি, তাবু, ঈশিতা অরুণ এবং মানসী স্কট। চলচ্চিত্রটি প্রিয়দর্শন পরিচালনা করেছিলেন এবং এটির কাহিনী ১৯৯৯ সালের মারাঠি চলচ্চিত্র *বিন্দাস্ত* থেকে কিছুটা অনুপ্রাণিত হয়েছিলো যেটির কাহিনী চন্দ্রকান্ত কুলকার্নী লিখেছিলেন। চলচ্চিত্রটির সঙ্গীত পরিচালনা করেছিলেন বিদ্যাসাগর। কোনো নায়ক ছাড়া এই চলচ্চিত্রটি তামিল বক্স অফিসে সাফল্য দেখাতে না পারলেও সময়ের বিবর্তনে পরে এই চলচ্চিত্রটিকে মানুষ গ্রহণ করে নেয়। চলচ্চিত্রটি মূলত তামিল ভাষার হলেও এটি আগে একই সঙ্গে তামিল এবং মালয়ালম ভাষায় মুক্তি দেবার কথা ভাবা হয়েছিলো এবং বহু পরে ২০০৭ সালে কেরলে মালয়ালম ভাষায় অনুবাদ করে চলচ্চিত্রটি ভিন্ন নামে মুক্তি দেওয়া হয়েছিলো।
## অভিনয়ে
*তাবু - এসিপি গায়েত্রী
*জ্যোতিকা - বাণী সুব্রাহ্মণ বসু
*শ্রাবণী মুখার্জি - রাধিকা
*মানসী স্কট - নিম্মি
*ঈশিতা অরুণ - গীতা
*শ্বেতা মেনন - পুলিশ কর্মকর্তা জয়াশ্রী
*লক্ষ্মী - মালতী
*মনোরমা - ভানুমতী (বাণীর মা)
*মিতা বশিষ্ঠ - প্রেমা নারায়ণ, গোয়েন্দা পুলিশ
*দীপ্তি ভটনাগর - একটি বিশেষ চরিত্রে

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় নারীবন্ধু সম্পর্কিত চলচ্চিত্র
বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:ভারতীয় রহস্য রোমাঞ্চ চলচ্চিত্র
বিষয়শ্রেণী:তামিলনাড়ু পুলিশের কাল্পনিক চিত্রায়ণ
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:কর্ণাটকে ধারণকৃত চলচ্চিত্র
বিষয়শ্রেণী:ভারতীয় ধর্ষণ ও প্রতিশোধ বিষয়ক চলচ্চিত্র
বিষয়শ্রেণী:মহীশূরে ধারণকৃত চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
আখতারুজ্জামান বাবুল

**আখতারুজ্জামান বাবুল** (১৯৫৫/৫৬ – ৯ মার্চ ২০১৯) একজন বাংলাদেশি রাজনীতিবিদ ছিলেন যিনি জাতীয় পার্টির রাজনীতি সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন।

## রাজনৈতিক জীবন
আখতারুজ্জামান বাবুল ১৯৮৮ সালে ফরিদপুর-৫ সংসদীয় আসনের সাংসদ হিসেবে নির্বাচিত হয়েছিলেন।

## মৃত্যু
আখতারুজ্জামান বাবুল ২০১৯ সালের ৯ মার্চ ৬৩ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:২০১৯-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:১৯৫০-এর দশকে জন্ম
ড্যানিয়েল আজেকুন

**ড্যানিয়েল আজেকুন** (২৮ জানুয়ারি ১৯৯৭) একজন নাইজেরীয় ক্রিকেটার। ২০১৯ সালের মে মাসে উগান্ডায় অনুষ্ঠিত আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালে নাইজেরিয়া দলের প্রতিনিধিত্ব করার সুযোগ পায়। ২০১৯ সালের অক্টোবরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে নাইজেরিয়া স্কোয়াডে তার জায়গা অন্তর্ভূক্তি হয়েছিল। ১৯ অক্টোবর, ২০১৯ সালে জার্সির বিপক্ষে নাইজেরিয়ার হয়ে টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয়।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:নাইজেরীয় ক্রিকেটার
বিষয়শ্রেণী:নাইজেরিয়ার টুয়েন্টি২০ আন্তর্জাতিক ক্রিকেটার
দি এম্পায়ার স্ট্রাইকস ব্যাক

***দি এম্পায়ার স্ট্রাইকস ব্যাক*** (***স্টার ওয়ার্স: এপিসোড V – দি এম্পায়ার স্ট্রাইকস ব্যাক*** নামেও পরিচিত) হল আরভিন কার্শনার পরিচালিত ১৯৮০ সালের মহাকাব্যিক মহাকাশ যাত্রার ওপর নির্মিত একটি মার্কিন বিজ্ঞান কল্পকাহিনী চলচ্চিত্র। জর্জ লুকাসের গল্প অবলম্বনে চলচ্চিত্রটির চিত্রনাট্য লিখেন লেই ব্র্যাকেট ও লরেস্ন কাসড্যান। এটি প্রযোজনা করে লুকাসফিল্ম ও পরিবেশনা করে টুয়েন্টিয়েথ সেঞ্চুরি ফক্স। এতে শ্রেষ্ঠাংশে অভিনয় করেছেন মার্ক হ্যামিল, হ্যারিসন ফোর্ড, ক্যারি ফিশার, বিলি ডি উইলিয়ামস, অ্যান্থনি ড্যানিয়েলস, ডেভিড প্রাউস, কেনি বেকার, পিটার মেহিউ ও ফ্র্যাঙ্ক ওজ।

এটি দুটি একাডেমি পুরস্কার, দুটি গ্র্যামি পুরস্কার, একটি বাফটা পুরস্কার এবং নাট্যধর্মী উপস্থাপনা বিভাগে একটি হ্যুগো পুরস্কার অর্জন করে। মুদ্রাস্ফীতি সমন্বয়ের পর এটি মার্কিন যুক্তরাষ্ট্র ও কানাডায় ১৩তম শীর্ষ আয়কারী চলচ্চিত্র।

মুক্তির পর থেকে চলচ্চিত্রটি সমালোচকদের পুনর্বিবেচনায় আসে এবং বর্তমানে এটি *স্টার ওয়ার্স* ধারাবাহিকের সেরা চলচ্চিত্র ও সর্বকালের অন্যতম সেরা চলচ্চিত্র হিসেবে গণ্য হয়। ২০১০ সালে চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। 

## শ্রেষ্ঠাংশে
* মার্ক হ্যামিল - লুক স্কাইওয়াকার: রেবেল অ্যালায়েন্সের পাইলট ও শিক্ষানবিশ জেডাই
* হ্যারিসন ফোর্ড - হান সলো: মিলিনিয়াম ফ্যালকনের ক্যাপ্টেন
* ক্যারি ফিশার - লেইয়া অরগানা: রেবেল অ্যালায়েন্সের নেত্রী
* বিলি দি উইলিয়ামস - ল্যান্ডো কালরিসিয়ান: ক্লাউড সিটির প্রশাসক
* অ্যান্থনি ড্যানিয়েলস - সি থ্রিপিও (সি৩পিও): মনুষ্যসদৃশ প্রটোকল ড্রয়েড
* ডেভিড প্রাউস / জেমস আর্ল জোন্স (কণ্ঠ) - লর্ড ডার্থ ভ্যাডার: শক্তিধর সিথ লর্ড
* কেনি বেকার - আর্টু ডিটু (আর২-ডি২): অ্যাস্ট্রোমেক ড্রয়েড
* পিটার মেহিউ - চিউবাকা: হানের উইকি বন্ধু ও মিলিনিয়াম ফ্যালকনের সহ-পাইলট
* ফ্র্যাঙ্ক ওজ (কণ্ঠ) - ইয়োডা: ক্ষুদ্র-শতাব্দী পুরনো জেডাই মাস্টার

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮০-এর চলচ্চিত্র
বিষয়শ্রেণী:১৯৮০-এর বিজ্ঞান কল্পকাহিনী চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:১৯৮০-এর দশকের বিজ্ঞান কল্পকাহিনীনির্ভর মারপিটধর্মী চলচ্চিত্র
বিষয়শ্রেণী:১৯৮০-এর দশকের বিজ্ঞান কল্পকাহিনীনির্ভর যুদ্ধভিত্তিক চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার বিজ্ঞান কল্পকাহিনীনির্ভর মারপিটধর্মী চলচ্চিত্র
বিষয়শ্রেণী:স্টার ওয়ার্সের চলচ্চিত্র
বিষয়শ্রেণী:জর্জ লুকাস পরিচালিত চলচ্চিত্র
বিষয়শ্রেণী:জর্জ লুকাসের চিত্রনাট্য সংবলিত চলচ্চিত্র
বিষয়শ্রেণী:জন উইলিয়ামস সুরারোপিত চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:লুকাসফিল্মের চলচ্চিত্র
বিষয়শ্রেণী:বিজ্ঞান কল্পকাহিনী রোমাঞ্চকর চলচ্চিত্র
বিষয়শ্রেণী:মার্কিন বিজ্ঞান কল্পকাহিনী চলচ্চিত্র
বিষয়শ্রেণী:মার্কিন বিজ্ঞান কল্পকাহিনীনির্ভর মারপিটধর্মী চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:মার্কিন মহাকাব্যিক কাল্পনিক চলচ্চিত্র
বিষয়শ্রেণী:মার্কিন মহাশূন্যে দুঃসাহসিক অভিযান চলচ্চিত্র
বিষয়শ্রেণী:বিদ্রোহ সম্পর্কে চলচ্চিত্র
বিষয়শ্রেণী:নরওয়েতে ধারণকৃত চলচ্চিত্র
বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:স্যাটার্ন পুরস্কার বিজয়ী চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
গোপালনগর রেলওয়ে স্টেশন

**গোপালনগর রেলওয়ে স্টেশন** পূর্ব রেলওয়ে অঞ্চলের শিয়ালদহ রেল বিভাগের বনগাঁ – রানাঘাট লাইনের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার গোপালনগর স্টেশন রোডে অবস্থিত।

## অবস্থান
গোপালনগর রেলওয়ে স্টেশন উত্তর চব্বিশ পরগণা জেলার গোপালনগর গ্রামে অবস্থিত। এর ভৌগোলিক  । এই স্টেশন থেকে  পরবর্তী স্টেশন হল - আকাইপুর রেলওয়ে স্টেশন এবং পূর্ববর্তী স্টেশন হল সাতবেড়িয়া রেলওয়ে স্টেশন

## ইতিহাস
শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  রাণাঘাট বনগাঁ রেলপথ নির্মাণ করে।

## রেলপথ
গোপালনগর রেলওয়ে স্টেশনটি রাণাঘাট বনগাঁ রেলপথের মধ্যে অবস্থিত। এই রেলপথটি একক রেললাইন বা  রেল ট্র্যাক দ্বার গঠিত।

## পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। গোপালনগর রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

গোপালনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
গোপালনগর রেলওয়ে স্টেশনের রেলপথে বৈদ্যুতীক ট্রেন চলাচল করে। 
## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
গোপালনগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ব্র্যান্ডন গ্লোভার

**ব্র্যান্ডন ডেল গ্লোভার** (জন্ম ৩ এপ্রিল ১৯৯৭) দক্ষিণ আফ্রিকার বংশোদ্ভূত ক্রিকেটার যিনি নেদারল্যান্ডসের প্রতিনিধিত্ব করেন। তিনি ২০ অক্টোবর, ২০১৬ সালে সানফয়েল ৩-দিনের কাপে বোল্যান্ডের হয়ে প্রথম-শ্রেণীর ক্রিকেটে অভিষেক করেছিলেন। তিনি ২৬ মার্চ ২০১৭ সালে সিএসএ প্রাদেশিক ওয়ানডে চ্যালেঞ্জ প্রতিযোগিতায় বোল্যান্ডের হয়ে তার লিস্ট এ ক্রিকেটে অভিষিক্ত হন।

মার্চ ২০১৯ সালে, তিনি বর্তমান জাতীয় দলের একাদশে নেদারল্যান্ডসের প্রতিনিধিত্ব করার জন্য নির্বাচিত হন। ২০১৯ সালের জুনে জিম্বাবুয়ের বিপক্ষে সিরিজের জন্য তাকে নেদারল্যান্ডস স্কোয়াডে অন্তর্ভুক্ত করা হয়েছিল। ২১ জুন ২০১৯-এ তিনি জিম্বাবুয়ের বিপক্ষে নেদারল্যান্ডসের হয়ে একদিনের আন্তর্জাতিক (ওডিআই) ক্রিকেটে অভিষেক করেন। ২৩ জুন ২০১৯-এ তিনি জিম্বাবুয়ের বিপক্ষে নেদারল্যান্ডসের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।

জুলাই ২০১৯ সালে, ইউরো টি২০ স্ল্যাম ক্রিকেট প্রতিযোগিতার উদ্বোধনী সংস্করণে আমস্টারডাম নাইটসের হয়ে খেলার জন্য নির্বাচিত হয়েছিলেন। তবে পরের মাসে এই টুর্নামেন্টটি বাতিল হয়ে যায়।

২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ঘোষিত ডাচ স্কোয়াডে তাকে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:বোল্যান্ডের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার
বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার
বিষয়শ্রেণী:ওলন্দাজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:নেদারল্যান্ডসে অভিবাসিত দক্ষিণ আফ্রিকান
বিষয়শ্রেণী:ডারহামের ক্রিকেটার
নবীন পরম

**নবীন মাইকেল এস পরম** (জন্ম: ২১ অক্টোবর ১৯৯৫) সিঙ্গাপুর জাতীয় ক্রিকেট দলের একজন খেলোয়াড়।

২০১৯ সালের জুলাইয়ে, ২০৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালের জন্য তাকে সিঙ্গাপুরের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়েছিল। ২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য সিঙ্গাপুরের স্কোয়াডে অন্তর্ভুক্ত করা হয়েছিল। তিনি ১৯ সেপ্টেম্বর ২০১৯ সালে মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতায় ডেনমার্কের বিপক্ষে সিঙ্গাপুরের হয়ে লিস্ট এ ক্রিকেটে অভিষেক ঘটান।

পরে ২০১৯ সালের সেপ্টেম্বরে, তাকে সিঙ্গাপুরের টুয়েন্টি২০ আন্তর্জাতিক (টি২০আই) দলে ২০১৯-২০ সিঙ্গাপুর ত্রি-দেশীয় সিরিজ প্রতিযোগিতার জন্যও তাকে দলে যুক্ত করা হয়। তিনি সিঙ্গাপুরের হয়ে ২৮ সেপ্টেম্বর ২০১৯ সালে নেপালের বিপরীতে টুয়েন্টি২০ আন্তর্জাতিক ক্রিকেটে অভিষেক করেন। অক্টোবর ২০১৯-এ সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সিঙ্গাপুরের স্কোয়াডে যুক্ত করা হয়েছিল। প্রতিযোগিতায় ছয় ম্যাচে ১৫৮ রান নিয়ে তিনি ছিলেন সিঙ্গাপুরের সেরা রান সংগ্রহকারী।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার
বিষয়শ্রেণী:সিঙ্গাপুরের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:২০১৭ এসইএ গেমসের প্রতিযোগী
বিষয়শ্রেণী:২০২৩ এসইএ গেমসের প্রতিযোগী
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত সিঙ্গাপুরীয় ব্যক্তি
বিষয়শ্রেণী:২০২২ এশিয়ান গেমসের ক্রিকেটার
ট্রেসি কে. স্মিথ

ট্রেসি কে স্মিথ|থাম্ব
**ট্রেসি কে স্মিথ** (জন্ম: ১৬ এপ্রিল ১৯৭২) হলেন মার্কিন কবি এবং অধ্যাপক। ২০১৭ থেকে ২০১৯ পর্যন্ত তিনি 'পোয়েট লরিয়েট অফ দ্য ইউনাইটেড স্টেটস' হিসেবে কাজ করেছেন। তাঁর প্রকাশিত কবিতার বইয়ের সংখ্যা চার। 'লাইফ অন মার্স' কাব্যগ্রন্থটির জন্য তিনি ২০১১ সালৈ পুলিৎজার পুরস্কার পান।

## শৈশব
ম্যাসাচুসেটস, ফালমাউথে জন্মগ্রহণ তিনি আলাবামায় একটি পরিবারে ক্যালিফোর্নিয়ার ফেয়ারফিল্ডে বেড়ে ওঠেন। তার মা ছিলেন একজন শিক্ষক এবং তার বাবা ইঞ্জিনিয়ার যিনি হাবল টেলিস্কোপে কাজ করেছিলেন। প্রাথমিক বিদ্যালয়ে পড়ার সময়েই স্মিথ এমিলি ডিকিনসন এবং মার্ক টোয়েন এর রচনা ও কবিতায় আগ্রহী হয়ে ওঠেন ; বিশেষত ডিকিনসনের কবিতাগুলি স্মিথের ওপরে যেন "যাদু" প্রয়োগ করে। তিনি তাঁর আত্মজীবনী "অর্ডিনারি লাইট" গ্রন্থটি হুবহু ডিকিনসনের মতো ছন্দের প্রয়োগে লেখেন। ডিকিনসন পড়ে স্মিথের মনে হয়,"আমি যেন কারও সাথে পরিচিত হয়েছিলাম,যিনি আমার থেকেও আমাকে বেশি চেনেন।" স্মিথ "হিউমার" শিরোনামে একটি ছোট কবিতা রচনা করেছিলেন এবং এটি তার পঞ্চম শ্রেণির শিক্ষককে দেখিয়েছিলেন, সেটও পড়ে তিনি তাঁর লেখাকে এগিয়ে নিয়ে যাওয়ায় উৎসাহ দেন। পরবর্তীকালে এলিজাবেথ বিশপ, সিমাস হেনে, ফিলিপ লারকিন, Yusef Komunyakaa এবং রিতা ডোভ প্রমুখের লেখার উল্লেখযোগ্য প্রভাব তাঁর ওপর পড়ে।
## শিক্ষা
স্মিথ হার্ভার্ড বিশ্ববিদ্যালয় থেকে গ্রাজুয়েট হয়েছেন,যেখানে তাঁর সহপাঠী ছিলেন হেলেন ভেন্ডলার, লুসি ব্রুক-ব্রোডো, হেনরি কোল এবং সিমাস হ্যানি।কেমব্রিজ থাকাকালীন স্মিথ ডার্ক রুমের সমষ্টিতে যোগদান করেছিলেন।  তিনি ১৯৯৪ সালে স্নাতক ডিগ্রি অর্জন করেছিলেন, তারপর
১৯৯৭ সালে কলম্বিয়া বিশ্ববিদ্যালয় থেকে ক্রিয়েটিভ রাইটিংয়ে এমএফএ অর্জন করেছিলেন৭।১৯৯৭ থেকে ১৯৯৯ সাল পর্যন্ত তিনি স্ট্যানফোর্ড বিশ্ববিদ্যালয়ের কবিতায় স্টেগনার ফেলো ছিলেন।

## কর্মজীবন
স্মিথ Medgar Evers কলেজ এর নিউ ইয়র্ক সিটি ইউনিভার্সিটি, পিটসবার্গ বিশ্ববিদ্যালয়ের এবং কলম্বিয়া বিশ্ববিদ্যালয়ে শিক্ষকতা করেছেন। তিনি ব্রেড ডেলা স্কুলের সামার সেশনে, Middlebury কলেজ ২০২২, ২০১২, এবং ২০১৪ সালে শিক্ষকতা করেন এবং ২০১৪ সালে রবার্ট ফ্রস্ট লিটেরেচার চেয়ার এর লরিয়েট ছিলেন। ২০০৬ সালে তিনি প্রিন্সটন বিশ্ববিদ্যালয় অনুষদে যোগদান করেন, যেখানে তাকে ফি বিটা কাপ্পা এর সদস্য করা হয় এবং তিনি হিউম্যানিটিসে রজার এস বার্লিন্ড '52 অধ্যাপক ছিলেন। জুলাই ১, ২০১৯ এ, তিনি আর্টস ফর প্রিন্সটনের লুইস সেন্টারের চেয়ারম্যান হন। স্মিথ ২০১৬ সালের গ্রিফিন কবিতা পুরস্কারের বিচারক ছিলেন। ২০১৮ সালে, স্মিথ পডকাস্ট এবং রেডিও প্রোগ্রাম দি স্লোডাউন হোস্টিং শুরু করে।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:মার্কিন নারী কবি
বিষয়শ্রেণী:২১শ শতাব্দীর মার্কিন কবি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:২০শ শতাব্দীর আফ্রিকান-মার্কিন নারী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:কবিতায় পুলিৎজার পুরস্কার বিজয়ী
বিষয়শ্রেণী:কলম্বিয়া ইউনিভার্সিটি স্কুল অব আর্টসের প্রাক্তন শিক্ষার্থী
বিষয়শ্রেণী:মার্কিন নারী শিক্ষায়তনিক
বিষয়শ্রেণী:স্ট্যানফোর্ড বিশ্ববিদ্যালয়ের ব্যক্তি
বিষয়শ্রেণী:২১শ শতাব্দীর আফ্রিকান-মার্কিন লেখক
বিষয়শ্রেণী:২১শ শতাব্দীর আফ্রিকান-মার্কিন লেখিকা
কাউনিয়া থানা, বরিশাল

**কাউনিয়া** বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।

## আয়তন
কাউনিয়া থানার মোট আয়তন ১১১.১৬ বর্গ কিলোমিটার।

## প্রতিষ্ঠাকাল
২০০৭ সালে বরিশাল সিটি কর্পোরেশনের ৬টি ওয়ার্ড এবং বরিশাল সদর উপজেলার ৩টি ইউনিয়ন নিয়ে কাউনিয়া থানা গঠিত হয়।

## অবস্থান ও সীমানা
বরিশাল সিটি কর্পোরেশনের উত্তর-পূর্বাংশে কাউনিয়া থানার অবস্থান। এর পশ্চিমে বিমানবন্দর থানা, দক্ষিণে কোতোয়ালী থানা ও বন্দর থানা, পূর্বে মেহেন্দিগঞ্জ উপজেলা এবং উত্তরে মুলাদী উপজেলা অবস্থিত।

## প্রশাসনিক এলাকা
কাউনিয়া থানার আওতাধীন বরিশাল সিটি কর্পোরেশনের এলাকাসমূহ হল:
* ১নং ওয়ার্ড
* ২নং ওয়ার্ড
* ৩নং ওয়ার্ড
* ৪নং ওয়ার্ড
* ৫নং ওয়ার্ড
* ৭নং ওয়ার্ড
* ৩নং চর বাড়িয়া ইউনিয়ন
* ৪নং সায়েস্তাবাদ ইউনিয়ন

## আরও দেখুন
* বরিশাল সিটি কর্পোরেশন
* বরিশাল জেলা

## তথ্যসূত্র

## বহিঃসংযোগ
* 

বিষয়শ্রেণী:বরিশাল সিটি কর্পোরেশনের থানা
মতিগঞ্জ থানা

শ্রীমঙ্গল উপজেলার একটি থানা **মতিগঞ্জ থানা**।

## মতিগঞ্জ থানার ইতিহাস
শ্রীমঙ্গল উপজেলার মতিগঞ্জের বিলাস নদীর তীরে ১৯১২ সালের আগে পর্যন্ত প্রশাসনিক থানা সদর ছিল। ১৯১২ সালে  শ্রীমঙ্গল শহরে প্রশাসনিক থানা মতিগঞ্জ থেকে স্থানান্তর করা হয়। শ্রীমঙ্গল একসময় ত্রিপুরা রাজ্যের অন্তর্গত ছিল।

## নামকরন
এক তথ্য হলো  বর্তমান হবিগঞ্জ জেলার বাহুবল উপজেলার জনৈক মতিয়ার রহমান ত্রিপুরা রাজ্যের অংশ বিশেষ দখল করেন এবং নিজের নামে বিলাস নদীর তীরে মতিগঞ্জ বাজার প্রতিষ্ঠা করেন।

আরেক তথ্য মতে তরফ জমিদার মতিউর রহমানের ছেলে রিয়াজুর রহমান ১৭৭০ সালে বালিশিরা পরগনার জমিদার প্রাপ্ত হন এবং পিতা মতিউর রহমানের নামে বিলাস নদীর তীরে মতিগঞ্জ বাজার প্রতিষ্ঠা করেন।

এই মতিগঞ্জই শ্রীমঙ্গল উপজেলার আদি প্রশাসনিক কেন্দ্রস্থল বিলাস নদীর তীরে  মতিগঞ্জ থানা ছিল এবং তৎকালীন সময়ে এটি একটি প্রসিদ্ধ এবং ব্যস্ত ব্যবসা কেন্দ্র ও নদী বন্দর ছিল। কলকাতা থেকে মতিগঞ্জ পর্যন্ত জাহাজ চলাচল করত।

## বিপর্যয়
১৮৯৭ খ্রিস্টাব্দের ১২ ই জুলাই প্রবল ভূমিকম্পের ফলে এ এলাকার ভৌগোলিক অবস্থার ব্যাপক পরিবর্তন ঘটে। বিলাস নদী তার নাব্যতা হারিয়ে ফেলে। ফলে মতিগঞ্জের সাথে নৌ যোগাযোগ বন্ধ হয়ে যায়।

## মতিগঞ্জ থেকে শ্রীমঙ্গল
ইতোমধ্যে ১৯০২ সালে শ্রীমঙ্গল রেলস্টেশন (আসাম বেঙ্গল রেলওয়ে) প্রতিষ্ঠিত হওয়ায় শ্রীমঙ্গলের গুরুত্ব দিন দিন বৃদ্ধি পেতে থাকে। ক্রমান্বয়ে সব প্রশাসনিক ব্যবস্থাদি শ্রীমঙ্গলে স্থানান্তর করা হয়। বর্তমান সময়ে মতিগঞ্জ একটি দৈনন্দিন বাজার হিসেবে প্রতিষ্ঠিত আছে। কয়েক বছর আগেও মতিগঞ্জ বাজারের পরে বন বিভাগের ফরেস্ট চেক অফিস ছিল। এখন সেটাও অবশ্য নেই।

বিষয়শ্রেণী:বাংলাদেশের বিলুপ্ত থানা
জেনিরো টাকার

**জেনিরো জে টাকার** (জন্ম ১৫ মার্চ ১৯৭৫ সালে বারমুডা) একটি হল বারমুডিয়ান ক্রিকেটার, যিনি বারমুডা ক্রিকেট দলের ২০০৬ সালের ১৭ মে সর্বপ্রথম খেলা একদিনের আন্তর্জাতিক ম্যাচে দলের অধিনায়কত্ব করেছেন; ডাকওয়ার্থ লুইস পদ্ধতিতে বারমুডা তিন উইকেটে ম্যাচটিতে জয় পায়, টাকার ৯ ওভারে ২৯ রান দিয়ে ২টি উইকেট নিয়েছেন এবং ১৭ রান করেছিলেন। এরপরে তিনি বারমুডার হয়ে ছাব্বিশটি ওয়ানডে খেলতে নেমেছেন।

টাকার সর্বপ্রথম টপ লেভেল ঘরোয়া ক্রিকেটে আসেন ১৯৯৬-৯৭ সালে, যখন তিনি বারমুডার হয়ে উইন্ডওয়ার্ড দ্বীপের বিপরীতে লিস্ট এ শেল/স্যান্ডেল ট্রফি খেলেন, উক্ত খেলায় ৩রান স্কোর সহ ৪৫ রান দিয়ে ১টি উইকেট সংগ্রহ করেন। পরের চারটি মৌসুমে তিনি বিরতি দিয়ে দিয়ে খেলেন, কিন্তু ২০০০-০১ এর পরে রেড স্ট্রাইপ বোল প্রতিযোগিতায় বারমুডা পশ্চিম ভারতীয় ঘরোয়া ক্রিকেটে লিস্ট এ স্তরে খেলতে পারেননি। দুবাইতে অনুষ্ঠিত হতে যাওয়া আইসিসি টি২০ বিশ্বকাপ বাছাইপর্ব প্রতিযোগিতার জন্যও জেনিরো নির্বাচিত হয়েছেন।

২০০৫ সালের জুলাই মাসে আইসিসি ট্রফির প্রচারণায় টাকার পুরো সময়টি খেলেছিল, কারণ তারা প্রতিযোগিতায় তৃতীয় স্থান অর্জন করেছিল। ব্যাট হাতে টাকার ৪৬.৪০ গড়ে আমেরিকার বিপক্ষে ১৩২ রান করেন এবং সাতটি উইকেট নিয়েছিল। পরের মাসে আইসিসি আন্তর্মহাদেশীয় কাপ প্রতিযোগিতায় কানাডার বিপক্ষে দ্বিতীয় ইনিংসে ১২৩ রান সংগ্রহ করে তিনি প্রথম শ্রেণীর ক্রিকেটে সেঞ্চুরি দিয়ে অভিষেক করেছিলেন।

২০১২ বিশ্ব টুয়েন্টি২০ বাছাইপর্বে বারমুডার স্কোয়াডের অংশ হিসাবে তাকে নির্বাচিত করা হয়েছিল। 

তাঁর বাবা জন বারমুডার হয়ে আইসিসি ট্রফিতে অনেকবার খেলেছিলেন এবং জিম্বাবুয়ের বিপক্ষে ১৯৮২ সালের টুর্নামেন্টের ফাইনালে অংশ নিয়েছিলেন।

২০১৮ সালের এপ্রিলে, মালয়েশিয়ায় ২০১৮ আইসিসি বিশ্ব ক্রিকেট লীগ চতুর্থ বিভাগের টুর্নামেন্টের জন্য বারমুডার স্কোয়াডে সে নির্বাচিত হয়েছিল।  ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিতব্য ২০১৯ আইসিসি টি২০ বিশ্বকাপ বাছাইপর্বের টুর্নামেন্টের জন্য বারমুডার স্কোয়াডে তার অন্তর্ভুক্তি হয়। ১৯ অক্টোবর, ২০১৯-এ পাপুয়া নিউ গিনির বিপক্ষে বারমুডার হয়ে টুয়েন্টি২০ আন্তর্জাতিক (টি২০আই) ক্রিকেটে তার অভিষেক হয়।

## তথ্যসূত্র

## বহিঃসংযোগ

* 

বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার
বিষয়শ্রেণী:বার্মুডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:বারমুডার একদিনের আন্তর্জাতিক ক্রিকেটার
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
জেডাই

**জেডাই** (ইংরেজি: Jedi) হলো *[[স্টার ওয়ার্স]]* ইউনিভার্সের প্রধান চরিত্র। জেডাইদেরকে প্রাচীন সন্ন্যাসী, একাডেমিক, Meritocratic এবং উপ-সামরিক সংগঠন হিসেবে চিত্রিত করা হয়েছে। স্টার ওয়ার্স ফ্র্যাঞ্চাইজির প্রথম চলচ্চিত্রে প্রদর্শিত ঘটনাবলির প্রায় ২৫,০০০ (পঁচিশ হাজার) বছর আগে তাদের উদ্ভব ঘটে।

জেডাই অর্ডার ছিল শক্তিশালী ফোর্স-ব্যবহারকারী এবং স্টার ওয়ার্স গ্যালাক্সিতে শান্তিরক্ষার কাজে নিয়োজিত। লাইটসেবার জেডাইদের ঐতিহ্যবাহী অস্ত্র।

## সদস্যবৃন্দ

1. Yoda

2. Anakin Skywalker

3. Luke Skywalker

## তথ্যসূত্র

বিষয়শ্রেণী:স্টার ওয়ার্সের সংগঠন
বিষয়শ্রেণী:কাল্পনিক দর্শন
বিষয়শ্রেণী:কাল্পনিক ধর্ম
ওকেরা বেসকম

**ওকেরা বেসকম** (জন্ম: ২ ফেব্রুয়ারি ১৯৯৪) বারমুডিয়ান ক্রিকেটার। তিনি মালয়েশিয়ায় আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় বারমুডার হয়ে ছয়টি ম্যাচ খেলেছিলেন।

আগস্ট ২০১৯ এ, ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য বারমুডার স্কোয়াডে নির্বাচিত হয়েছিল। ১৮ আগস্ট, ২০১৯-এআমেরিকার বিপরীতে বারমুডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক ঘটেছিল। ২০১৯ সালের সেপ্টেম্বরে, সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য বারমুডার স্কোয়াডে সে ছিল।
৩ ডিসেম্বর ২০১৯ সালে ২০১৯ ওমান ক্রিকেট বিশ্বকাপ চ্যালেঞ্জ লীগ বি প্রতিযোগিতায় বারমুডার হয়ে হংকংয়ের বিপরীতে লিস্ট এ ক্রিকেট-এ তার অভিষেক হয়।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার
বিষয়শ্রেণী:বার্মুডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
গজারিয়া ইউনিয়ন

**গজারিয়া ইউনিয়ন** নামে বাংলাদেশে মোট ৫টি ইউনিয়ন রয়েছে। যথা:
* গজারিয়া ইউনিয়ন, গজারিয়া; (মুন্সীগঞ্জ জেলা)
* গজারিয়া ইউনিয়ন, পলাশ; (নরসিংদী জেলা)
* গজারিয়া ইউনিয়ন, ফুলছড়ি; (গাইবান্ধা জেলা)
* গজারিয়া ইউনিয়ন, ভৈরব; (কিশোরগঞ্জ জেলা)
* গজারিয়া ইউনিয়ন, সখিপুর; (টাঙ্গাইল জেলা)
কোলা ইউনিয়ন

**কোলা ইউনিয়ন** নামে বাংলাদেশে মোট ৩টি ইউনিয়ন রয়েছে।
* কোলা ইউনিয়ন, কালিগঞ্জ; (ঝিনাইদহ জেলা)
* কোলা ইউনিয়ন, বদলগাছী; (নওগাঁ জেলা)
* কোলা ইউনিয়ন, সিরাজদিখান; (মুন্সীগঞ্জ জেলা)
মছলন্দপুর রেলওয়ে স্টেশন

**মছলন্দপুর রেলওয়ে স্টেশন** পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার মছলন্দপুরে গাইঘাটা-বসিরহাট রোডের (৩ নং রাজ্য সড়ক) পাশে অবস্থিত।

## অবস্থান
মছলন্দপুর রেলওয়ে স্টেশন উত্তর চব্বিশ পরগণা জেলার মছলন্দপুরে অবস্থিত। এই স্টেশন থেকে  পরবর্তী স্টেশন হল - গোবরডাঙা রেলওয়ে স্টেশন এবং পূর্ববর্তী স্টেশন হল সংহতি হল্ট রেলওয়ে স্টেশন।

## ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।

## রেলপথ
মছলন্দপুর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা  রেল ট্র্যাক দ্বার গঠিত।

## পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। মছলন্দপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

মছলন্দপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
মছলন্দপুর রেলওয়ে স্টেশনের রেলপথে বৈদ্যুতীক ট্রেন চলাচল করে। 
## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
মছলন্দপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:শিয়ালদহ রেল বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বন্দর থানা, বরিশাল

**বন্দর** বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।

## আয়তন
বন্দর থানার মোট আয়তন ২৭৯.৮১ বর্গ কিলোমিটার।

## প্রতিষ্ঠাকাল
২০০৮ সালে বরিশাল সদর উপজেলার ৪টি ইউনিয়ন নিয়ে বন্দর থানা গঠিত হয়।

## অবস্থান ও সীমানা
বরিশাল সিটি কর্পোরেশনের দক্ষিণ-পূর্বাংশে বন্দর থানার অবস্থান। এর পশ্চিমে কীর্তনখোলা নদী ও কোতোয়ালী থানা, উত্তরে কাউনিয়া থানা, উত্তর-পূর্বে মেহেন্দিগঞ্জ উপজেলা, পূর্বে তেঁতুলিয়া নদী ও ভোলা জেলার ভোলা সদর উপজেলা এবং দক্ষিণে বাকেরগঞ্জ উপজেলা ও ঝালকাঠি জেলার নলছিটি উপজেলা অবস্থিত।

## প্রশাসনিক এলাকা
বন্দর থানার আওতাধীন বরিশাল সদর উপজেলার এলাকাসমূহ হল:
* ৭নং চর কাউয়া ইউনিয়ন
* ৮নং চাঁদপুরা ইউনিয়ন
* ৯নং টুঙ্গিবাড়িয়া ইউনিয়ন
* ১০নং চন্দ্রমোহন ইউনিয়ন
এছাড়াও ঝালকাঠি জেলার নলছিটি উপজেলার দপদপিয়া ইউনিয়ন এর কিছু অংশ (৪.৭৪ বর্গ কিলোমিটার) বন্দর থানার আওতাধীন।

## আরও দেখুন
* বরিশাল সিটি কর্পোরেশন
* বরিশাল সদর উপজেলা
* বরিশাল জেলা

## তথ্যসূত্র

## বহিঃসংযোগ
*

বিষয়শ্রেণী:বরিশাল সিটি কর্পোরেশনের থানা
স্যাম নোগজস্কি

**স্যামুয়েল জে নোগজস্কি** (জন্ম: ১ জানুয়ারী ১৯৭৯) একজন অস্ট্রেলিয়ান ক্রিকেট আম্পায়ার। তিনি ২০১৬-১৭ সালে ভারতে রনজি ট্রফিতে আম্পায়ার হিসাবে প্রথম দাঁড়িয়েছিলেন।

## আম্পায়ারিং ক্যারিয়ার
জিলংয়ের কর্ডিনিয়া পার্কে অস্ট্রেলিয়া ও শ্রীলঙ্কার মধ্যকার ম্যাচে ১৯ ফেব্রুয়ারি, ২০১৭ সালে তিনি নিজের প্রথম টুয়েন্টি২০ আন্তর্জাতিক (টি২০আই) ক্রিকেট ম্যাচে আম্পায়ারিং করেন। ২০১৫-১৭ আইসিসি বিশ্ব ক্রিকেট লীগ চ্যাম্পিয়নশিপ প্রতিযোগিতায় পাপুয়া নিউ গিনি এবং স্কটল্যান্ডের মধ্যকার ম্যাচে ৬ অক্টোবর ২০১৭ তারিখে তিনি নিজের প্রথম একদিনের আন্তর্জাতিক (ওডিআই) ম্যাচে আম্পায়ার হিসাবে দাঁড়িয়েছিলেন।

অক্টোবরে ২০১৮, তিনি আইসিসি মহিলা বিশ্ব টুয়েন্টি২০-এর জন্য বারোজন অন-ফিল্ড আম্পায়ারের ঘোষণা হয় যার মধ্যে নোগজস্কির নামও ছিল। ২০১৯ সালের অক্টোবরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্বের টুর্নামেন্টে ম্যাচ পরিচালনা করতে বারোজন আম্পায়ারের একজন হিসাবে তাকে নিয়োগ দেওয়া হয়েছিল।

## আরো দেখুন

* ওয়ানডে আন্তর্জাতিক ক্রিকেট আম্পায়ারদের তালিকা 
* টি-টোয়েন্টি আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ

* 

বিষয়শ্রেণী:হোবার্টের ব্যক্তিত্ব
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেট আম্পায়ার
বিষয়শ্রেণী:অস্ট্রেলীয় ক্রিকেট আম্পায়ার
বিষয়শ্রেণী:১৯৭৯-এ জন্ম
বিষয়শ্রেণী:হোবার্টের ক্রীড়াবিদ
টিম ডেভিড

**টিমোথি হেজে ডেভিড** (জন্ম: ১৬ মার্চ ১৯৯৬) সিঙ্গাপুর-অস্ট্রেলিয়ান ক্রিকেটার যিনি সিঙ্গাপুর জাতীয় ক্রিকেট দলের হয়ে খেলেন। ডেভিড সিঙ্গাপুরে জন্মগ্রহণ করেছিলেন। তার অস্ট্রেলিয়ান বংশোদ্ভূত বাবা রড ডেভিড ১৯৯৭ সালে ১৯৯৭ আইসিসি ট্রফিতে সিঙ্গাপুরের হয়ে খেলেছিলেন।

ডেভিড অস্ট্রেলিয়া ক্রিকেট খেলতেন। টুয়েন্টি২০ তার অভিষেক হয় পার্থ স্কর্চার্সের হয়ে ২০১৭-১৮ বিগ ব্যাশ লিগ মৌসুমে ১ জানুয়ারি ২০১৮ তারিখে।

২০১৯ সালের জুলাই মাসে, তাকে ২০১৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালের আগে সিঙ্গাপুর ক্রিকেট দলের জন্য একটি প্রশিক্ষণ লিগের আয়োজন করা হয়েছিল। পরে একই মাসে, তাকে টুর্নামেন্টের আঞ্চলিক ফাইনালের জন্য সিঙ্গাপুরের টুয়েন্টি২০ আন্তর্জাতিক (টি২০আই) স্কোয়াডে তাকে তালিকাভূক্ত করা হয়েছিল। তিনি ২২ জুলাই ২০১৯ তারিখে কাতারের বিপরীতে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেছিলেন।

২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য তার নাম সহ সিঙ্গাপুরের স্কোয়াড ঘোষণা করা হয়েছিল। তিনি ১৭ সেপ্টেম্বর ২০১৯ তারিখে ক্রিকেট বিশ্বকাপ চ্যালেঞ্জ লিগ এ প্রতিযোগিতায় কাতারের বিপক্ষে সিঙ্গাপুরের হয়ে তার লিস্ট এ ক্রিকেটে অভিষেক হয়। টুর্নামেন্টে তিনি পাঁচ ম্যাচে ৩৬৯ রান নিয়ে শীর্ষস্থানীয় রান সংগ্রহকারী ছিলেন। অক্টোবরে ২০১৯-এ, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতায় তাকে সিঙ্গাপুরের স্কোয়াডে তালিকাভুক্তি দেওয়া হয়েছিল। টুর্নামেন্টের আগে আন্তর্জাতিক ক্রিকেট কাউন্সিল (আইসিসি) তাকে সিঙ্গাপুরের দলের দর্শনীয় খেলোয়াড় হিসাবে ঘোষণা করে।

## তথ্যসূত্র

## বহিঃসংযোগ

* 
* 
* প্লেয়ার প্রোফাইল , পার্থ স্কর্চার্স

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:সিঙ্গাপুরের ক্রিকেটার
বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:এমআই কেপ টাউনের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
জনক প্রকাশ

**জনক প্রকাশ** (জন্ম: ১৬ আগস্ট ২০০০) সিঙ্গাপুর জাতীয় ক্রিকেট দলের একজন খেলোয়াড়। জনক একজন অলরাউন্ডার। তিনি মাত্র ১৬ বছর বয়সে সিঙ্গাপুর অনূর্ধ্ব-১৯ দলের হয়ে শ্রীলঙ্কায় খেলেছিলেন। অক্টোবরে ২০১৮, তাকে ২০১৮–১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার জন্য পূর্ব উপ-অঞ্চল গ্রুপে সিঙ্গাপুরের স্কোয়াডে তালিকাভূক্তি দেওয়া হয়েছিল। পরে একই মাসে, ওমানে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতার জন্য তাকে সিঙ্গাপুরের দলে অন্তর্ভূক্তি দেওয়া হয়েছিল।

২০১৯ সালের জুলাইয়ে, তাকে সিঙ্গাপুরের টুয়েন্টি২০ আন্তর্জাতিক (টি২০আই) স্কোয়াডভুক্ত করা হয় ২০১৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালের জন্য। তিনি ২২ জুলাই ২০১৯-এ কাতারের বিপক্ষে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেছিলেন।

২০১৯ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্যও সিঙ্গাপুরের দলে স্থান পায়। অক্টোবর ২০১৯-এ, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতায় সিঙ্গাপুর দলের প্রতিনিধিত্ব করার জন্য নির্বাচিত করা হয়।

## তথ্যসূত্র

## বহিঃসংযোগ

* http://www.espncricinfo.com/ci/content/player/973799.html

বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার
বিষয়শ্রেণী:সিঙ্গাপুরের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:২০১৭ এসইএ গেমসের প্রতিযোগী
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত সিঙ্গাপুরীয় ব্যক্তি
বিষয়শ্রেণী:২০২২ এশিয়ান গেমসের ক্রিকেটার
বাবুগঞ্জ থানা

**বাবুগঞ্জ থানা** বাংলাদেশের বরিশাল জেলার বাবুগঞ্জ উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
বাবুগঞ্জ উপজেলার ৩টি ইউনিয়নের প্রশাসনিক কার্যক্রম বাবুগঞ্জ থানার অধীন।

;ইউনিয়নসমূহ:
* ১নং জাহাঙ্গীরনগর
* ২নং কেদারপুর
* ৩নং দেহেরগতি

## আরও দেখুন
* বাবুগঞ্জ উপজেলা
* বরিশাল জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার থানা
বিষয়শ্রেণী:বাবুগঞ্জ উপজেলা
আগৈলঝাড়া থানা

**আগৈলঝাড়া থানা** বাংলাদেশের বরিশাল জেলার আগৈলঝাড়া উপজেলার একটি থানা।

## প্রশাসনিক এলাকাসমূহ
আগৈলঝাড়া উপজেলার ৫টি ইউনিয়নের প্রশাসনিক কার্যক্রম আগৈলঝাড়া থানার অধীন।

;ইউনিয়নসমূহ:
* ১নং রাজিহার
* ২নং বাকাল
* ৩নং বাগধা
* ৪নং গৈলা
* ৫নং রত্নপুর

## আরও দেখুন
* আগৈলঝাড়া উপজেলা
* বরিশাল জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার থানা
বিষয়শ্রেণী:আগৈলঝাড়া উপজেলা
নসরুল্লা রানা

**নসরুল্লা রানা** (জন্ম ১১ সেপ্টেম্বর ২০০২) হংকংয়ের ক্রিকেটার।  ২০১৯ সালের সেপ্টেম্বরে, ২০১৯-২০ ওমান পাঁচদেশীয় সিরিজ ও সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব উভয় প্রতিযোগিতার জন্য হংকংয়ের টুয়েন্টি২০ আন্তর্জাতিক (টি২০আই) স্কোয়াডে তাকে নির্বাচিত করা হয়েছিল।  তিনি হংকংয়ের হয়ে ওমানের বিপরীতে টুয়েন্টি২০ আন্তর্জাতিক ক্রিকেটে নিজের অভিষেক করে ৫ অক্টোবর ২০১৯ তারিখে।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:হংকংয়ের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:২১শ শতাব্দীর হংকংয়ীয় পুরুষ ক্রীড়াবিদ
বিষয়শ্রেণী:২০২২ এশিয়ান গেমসের ক্রিকেটার
গৌরনদী থানা

**গৌরনদী থানা** বাংলাদেশের বরিশাল জেলার গৌরনদী উপজেলার একটি থানা।

## প্রতিষ্ঠাকাল
ব‌রিশাল তখনও জেলা নয়, চন্দ্রদ্বীপ নামে পূর্ব বঙ্গীয় রাজধানী ছিল, ‌সেখান থেকে বাখরগঞ্জ বা বাকেরগঞ্জ জেলায় রুপা‌ন্তরিত হয়। পাক ভারত সময়েই গৌরনদী মহকুমা। ১৭৭৪ সালে গৌরনদীকে থানা করা হয়।

## প্রশাসনিক এলাকাসমূহ
গৌরনদী উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম গৌরনদী থানার অধীন।

;পৌরসভা:
* গৌরনদী

;ইউনিয়নসমূহ:
* ১নং খাঞ্জাপুর
* ২নং বার্থী
* ৩নং চাঁদশী
* ৪নং মাহিলাড়া
* ৫নং নলচিড়া
* ৬নং বাটাজোর
* ৭নং সরিকল

## আরও দেখুন
* গৌরনদী উপজেলা
* বরিশাল জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার থানা
বিষয়শ্রেণী:গৌরনদী উপজেলা
কাউনিয়া থানা

**কাউনিয়া থানা** নামে বাংলাদেশে দুইটি থানা রয়েছে। যথা:
* কাউনিয়া থানা, বরিশাল;
* কাউনিয়া থানা, রংপুর।
মুলাদী থানা

**মুলাদী থানা** বাংলাদেশের বরিশাল জেলার মুলাদী উপজেলার একটি থানা।

## প্রতিষ্ঠাকাল

## প্রশাসনিক এলাকাসমূহ
মুলাদী উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম মুলাদী থানার অধীন।

;পৌরসভা:
* মুলাদী

;ইউনিয়নসমূহ:
* ১নং বাটামারা
* ২নং নাজিরপুর
* ৩নং সফিপুর
* ৪নং গাছুয়া
* ৫নং চর কালেখাঁ
* ৬নং মুলাদী
* ৭নং কাজিরচর

## আরও দেখুন
* মুলাদী উপজেলা
* বরিশাল জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার থানা
বিষয়শ্রেণী:মুলাদী উপজেলা
হিজলা থানা

**হিজলা থানা** বাংলাদেশের বরিশাল জেলার হিজলা উপজেলার একটি থানা।

## প্রতিষ্ঠাকাল ১৯৭০

## প্রশাসনিক এলাকাসমূহ
হিজলা উপজেলার ৬টি ইউনিয়নের প্রশাসনিক কার্যক্রম হিজলা থানার অধীন।

;ইউনিয়নসমূহ:
* ১নং হরিনাথপুর
* ২নং মেমানিয়া
* ৩নং গুয়াবাড়িয়া
* ৪নং বড়জালিয়া
* ৫নং হিজলা গৌরাব্দি
* ৬নং ধুনখোলা

## আরও দেখুন
* হিজলা উপজেলা
* বরিশাল জেলা
* বাংলাদেশের থানাসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বরিশাল জেলার থানা
বিষয়শ্রেণী:হিজলা উপজেলা